แปรความเสียใจให้เป็นพลัง
ความหมายของ คนดี นั้น ผมว่าทุกคนพอจะแยกแยะออกได้ว่าหมายถึงใคร อย่างไรหากไม่มีอคติ หรือใช้ไปเพื่อมุ่งหวังสิ่งอย่างอื่น,ทุกวันนี้มีการนำเรื่องนี้ไปอธิบายความทำนองเสียดสี ถากถางเช่นว่าไหนเรียกขานว่าเป็นคนดี แต่ทำไมไปทำอย่างนั้นอย่างนี้,พูดง่ายๆว่า ไม่ดีจริงอย่างที่คิด หรือวาดภาพเอาไว้อย่างนั้น,นั่นทำให้เกิดความสับสนต่อสังคมจนทำให้เกิดความรู้สึกแยกแยะไม่ออกว่าอันไหนดี อันไหนไม่ดี,จึงทำให้สังคมเกิดปัญหาในการแยกแยะ แต่เอาความรู้สึกไปวัดมากกว่าข้อเท็จจริง ตรงนี้จึงเป็นอันตรายต่อทัศนคติได้,ทำยังไงจึงจะได้ คนดี มาปกครองประเทศ,ตรงนี้แหละที่เป็นส่วนหนึ่งที่จะต้องช่วยกันคิดและหาทางออกให้กับสังคมไทย เพื่อให้การเมืองไทยเดินหน้าไปได้ด้วยดี,ประชาธิปไตยจะได้ไม่สั่นคลอนจนเกิดความล้มเหลว ทำให้เกิดการแตกแยก ประเทศชาติเดินหน้าต่อไปไม่ได้,เดือนตุลาคมปีนี้เป็นเดือนที่มีความสำคัญของคนไทยทั้งประเทศ เพราะจะมีพระราชพิธีสำคัญในวันที่ 26 ตุลาคม 2560 เพราะมีกำหนดพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช,พ่อ ผู้มีแต่ให้ เพื่อคนไทยและประเทศชาติ,เป็น คนดี ซึ่งเป็นแบบอย่างที่พสกนิกรชาวไทยทุกคนต่างรับรู้กันได้เป็นอย่างดี อุทิศทั้งชีวิต เพราะหวังที่จะให้คนไทย,มีความสุข มั่นคงในชีวิต มั่งคั่งด้วยความพอเพียง,ในวาระนี้จึงเป็นสิ่งที่ทุกภาคส่วนของสังคม ประเทศควรจะนำไปคิด ไปตระหนักถึงความเป็นจริงของชีวิตเพื่อทำให้คนไทยทุกคนอยู่ร่วมกันด้วยความสุข,ไร้ซึ่งความโลภ โกรธ หลง อันเป็นเหตุแห่งทุกข์,เผอิญ พล.อ.ประยุทธ์ จันทร์โอชา นายกฯได้ประกาศความชัดเจนแล้วว่า ราวเดือน มิ.ย. ปี 61 จะประกาศวันเลือกตั้งและการเลือกตั้งน่าจะเกิดขึ้นในเดือน พ.ย. ปี 2561,เป็นความชัดเจนที่จะเป็นผลดีต่อทุกฝ่าย โดยเฉพาะประเทศชาติบ้านเมือง หรือแม้แต่ คสช.เองก็ตาม,นักการเมือง หรือ นักเลือกตั้ง ก็คงจะพอใจไม่ต้องถามอีกแล้ว,เหล่านี้ก็จะทำให้เกิดความสงบ ไม่มีความเคลื่อนไหวทั้งวาจาและวิถีปฏิบัติอันนำมาซึ่งวาระดีๆของประเทศอีกด้วย,ปัญหาทางการเมืองของประเทศนั้นมีเหตุและปัจจัยเกิดขึ้นมาหลายอย่างประกอบกัน คงมิอาจนำประเด็นหนึ่งประเด็นใด,มาเป็นเหตุ หรือตัดส่วนหนึ่งส่วนใดออกไปได้,เพียงนักการเมืองบางส่วนที่ไม่ดีจริง กระทำให้เกิดเหตุและปัจจัยนำมาซึ่งปัญหาของประเทศและประชาชน,นักการเมือง ก็เลยกลายเป็นเหตุที่มองกันว่า คือตัว ปัญหา,หากจากนี้ไปนำแนวคิด แนวพระราชดำริ แนวปฏิบัติของพระองค์นำไปเป็นแนวปฏิบัติของทุกภาคส่วน เชื่อว่าสังคมไทยจะดีขึ้นมาแน่,แม้กระทั่งการเลือก คนดี ให้เข้ามามีอำนาจปกครองประเทศ,ตรงนี้จึงเป็นความคาดหวังอย่างหนึ่งที่พสกนิกรของพระองค์ท่านพึงนำไปปฏิบัติให้เป็นจริง พวกเราทุกคนคงได้เห็นอนาคตที่ดีได้,เก็บความเศร้าโศกเสียใจไปสู่ดอกผลที่เจริญงอกงามให้ได้.,สายล่อฟ้า
ต้องเลือก คนดี เพื่อจะได้สิ่งดีๆ ความหมายของ คนดี นั้น ผมว่าทุกคนพอจะแยกแยะออกได้ว่าหมายถึงใคร อย่างไรหากไม่มีอคติ หรือใช้ไปเพื่อมุ่งหวังสิ่งอย่างอื่น
คนดี,นักการเมือง,พ่อ,กล้าได้กล้าเสีย,สายล่อฟ้า